ສ​ຫ​ລ ແລະປະ​ເທດ​ພັນ​ທະ​ມິດ ບໍ່​ຕົກ​ລົງ​ກັນ​ໄດ້ ກ່ຽວ​ກັບ ຊາ​ຕາ​ກຳຂອງ ​ພວກ​ນັກ​ລົບ​ຕ່າງ​ປະ​ເທດ ຂອງ​ກຸ່ມລັດ​ອິ​ສ​ລາມ
ຫຼາຍ​ປະ​ເທດ​ຢູ່​ໃນ​ຢູ​ໂຣບ ໄດ້​ລັ່ງ​ເລ​ໃຈ​ຕໍ່​ຄຳ​ຮ້ອງ​ຂໍ​​ໃຫ້ເຂົາ​ເຈົ້າ​ສົ່ງ​ພວ​ກ​ນັກ​ລົບ​ຕ່າງ​ປະ​ເທດ​ກັບ​ຄືນບ້ານ​ຂອງ​ເຂົາ​ເຈົ້າ ໂດຍ​ອ້າງ​ວ່າລະ​ບົບ​ກົດ​ໝາຍ​ຂອງ​ເຂົາ​ເຈົ້າ​ໃນເລື້ອງນີ້ ບໍ່​ພຽບພ້ອມທີ່​ຈະ​ດໍ​າ​ເນີນຄະ​ດີ ແລະຕັດ​ສິນ​ລົງ​ໂທດ.​
ສະຫະລັດ ແລະບັນດາສະມາຊິກອື່ນໆຂອງແນວໂຮມທີ່ຈະເອົາຊະນະກຸ່ມລັດອິສລາມ ນັ້ນບໍ່ສາມາດບັນລຸການເປັນເອກະສັນກັນກ່ຽວກັບວ່າຈະເຮັດຈັ່ງໃດກັບພວກນັກລົບ ຕ່າງຊາດທີ່ຖືກຈັບ ຊຶ່ງເປັນບັນຫານຶ່ງນອນໃນຫຼາຍໆບັນຫາ ທີ່ເປັນໄພການຂົ່ມຂູ່ທີ່ຈະ ຕ່າວປີ້ນການໄດ້ໄຊຊະນະຕໍ່ກຸ່ມກໍ່ການຮ້າຍຢູ່ໃນຊິເຣຍ ແລະອີຣັກນັ້ນ ໃຫ້ກັບສູ່ສະ ພາບເດີມ ການຂາດຄວາມກ້າວໜ້າພາຍຫລັງໄດ້ມີການປະຊຸມທີ່ແກ່ຍາວໄປເກືອບນຶ່ງມື້ໃນນະ ຄອນຫຼວງວໍຊິງຕັນກັບສະມາຊິກພຽງແຕ່ຫຼາຍກວ່າ 30 ຄົນ ຢູ່ໃນບັນດາສະມາຊິກ ຂອງແນວໂຮມທັງໝົດ 81 ຄົນ ຊຶ່ງຢູ່ໃນນັ້ນສະຫະລັດ ໄດ້ໃຫ້ຄຳໝັ້ນສັນຍາວ່າ ຈະ ບໍ່ປະລະການນຳພາຂອງຕົນໃນການຕໍ່ສູ້ຕ້ານກັບກຸ່ມລັດອິສລາມ ຫຼື IS ແຕ່ຢ່າງໃດກໍດີ, ເຖິງແມ່ນຈະມີການໃຫ້ຄຳໝັ້ນສັນຍາດັ່ງກ່າວນັ້ນກໍຕາມ, ບັນດານັກ ການທູດສະຫະລັດ ບໍ່ສາມາດທີ່ຈະເຮັດໃຫ້ພັນທະມິດຢູ່ໃນແນວໂຮມຕົກລົງທີ່ຈະສົ່ງ ພວກນັກລົບຂອງກຸ່ມ IS ປະມານ 2000 ຄົນທີ່ໄດ້ພາກັນໜີຈາກປະເທດຂອງຕົນ ເພື່ອເຂົ້າຮ່ວມພວກທີ່ປະກາດຕົນເອງວ່າເປັນປະເທດນັ້ນ ເອກອັກຄະລັດຖະທູດເນຕັນ ເຊລສ໌, ຜູ້ປະສານງານດ້ານການຕ້ານການກໍ່ການຮ້າຍ ຢູ່ກະຊວງການຕ່າງປະເທດສະຫລັດ ກ່າວຕໍ່ບັນດານັກຂ່າວຫຼັງຈາກກອງປະຊຸມລະ ດັບຄະນະລັດຖະມົນຕີວ່າ “ມີການເຫັນພ້ອມນຳກັນວ່າ ບັນຫາພວກນັກລົບຕ່າງປະ ເທດເປັນເລື້ອງນຶ່ງທີ່ຮ້າຍແຮງ ” ກ່ານກ່າວອີກວ່າ ມີແນວຄິດທີ່ແຕກຕ່າງກັນທີ່ເວົ້າ ແບບກົງໄປກົງມາ ກ່ຽວກັບວິທີທີ່ດີທີ່ສຸດໃນການແກ້ໄຂບັນຫານີ້ ” ຫຼາຍປະເທດ ໂດຍສະເພາະບັນດາປະເທດຢູ່ໃນຢູໂຣບ ໄດ້ລັ່ງເລໃຈຕໍ່ຄຳຮ້ອງຂໍໃຫ້ ເຂົາເຈົ້າສົ່ງພວກນັກລົບຕ່າງປະເທດກັບຄືນລ້ານຂອງເຂົາເຈົ້າ ໂດຍມັກຈະອ້າງວ່າ ລະບົບກົດໝາຍຂອງເຂົາເຈົ້າໃນເລື້ອງນີ້ ບໍ່ພຽບພ້ອມທີ່ຈະດໍາເນີນຄະດີ ແລະຕັດ ສິນລົງໂທດຕໍ່ພວກທີ່ຖືກ່າວໃນການສູ້ລົບຢູ່ໃນຊິເຣຍ ແລະອິຣັກນັ້ນໄດ້ຢ່າງມີປະ ສິດທິຜົນ ນັ້ນເປັນໄປບໍ່ໄດ້ດີແກ່ພວກເຈົ້າໜ້າທີ່ສະຫະລັດ ຜູ້ທີ່ໄດ້ກ່າວຊ້ຳແລ້ວຊ້ຳອີກເຕືອນ ວ່າ ການປ່ອຍປະໃຫ້ພວກນັກລົບເຫລົ່ານີ້ຢູ່ຄຸກທີ່ສ້າງຂຶ້ນເອງ ເພີ້ມຄວາມເປັນໄປ ໄດ້ທີ່ໃນທີ່ສຸດ ເຂົາເຈົ້າຈະພາກັນລັກໜີ ແລະເຂົ້າຮ່ວມຄືນພວກນັກລົບຈຳນວນ 14,000 ຄົນ ທີ່ພາກັນສັ່ງຊາເພີ້ມເປັນກະບົດຢູ່ທົ່ວຊິເຣຍ ແລະອີຣັກ